Olajudstillingen arrangeres af Færøernes Kunstforening. Færøernes Kunstforening arrangerede Olajudstillingen for første gang i 1948, og udstillingen er blevet en vigtig og traditionsrig del af den årlige nationalfest. Hvert år er der skiftende kuratorer, og årets arrangør er den anerkendte kunstner Hansina Iversen. Hansina Iversen har bedt alle interesserede om at sende kunstværker ind, og med udgangspunkt i det indsendte har hun udvalgt en alsidig række af værker, der kan opleves på udstillingen. Udstillingen bærer i år titlen Grønne er grå huse. Årets udstilling er en hilsen til den anerkendte færøske kunstner Ingálvur av Reyni (1920-2005). På udstillingen er seks malerier af Ingálvur av Reyni, og flere af malerierne har ikke været udstillet i mange år. Titlen Grønne er grå huse er fra en tekst, som den færøske forfatter Karsten Hoydal skrev om Ingálvur av Reynis malerier på et tidspunkt, hvor hans stil forandrede sig fra at være figurativ og farverig til abstrakt og ekspressiv. Ingálvur av Reyni håbede, at Karsten Hoydals tekst kunne forberede gæsterne på det, som de kom til at se. Udstillingen ledsages af en folder, hvor oplysninger om værkerne er angivet.